อยากจะถามค่ะว่า ดิฉันเป็นประจำเดือน รอบแรกวันที่ 18/7/62 หมดไปวันที่ 24/7/62 แต่มาวันที่ 28/7/62 มาอีกครั้ง มามากด้วยคะ ปวดท้อง 3 วันแรก ไปหา ก็ไม่ตรวจอะไร มีแต่บอกว่า เป่นที่ฮอโมน ไข่ตกสองรอบ อะไรยังงี้ คือจิงๆ ใจกลัวว่าจะเป่นอะไรเยอะ ไปกว่านี่ อยากให้ตรวจภายในเลยด้วยซ้ำ จนมาถึงวันนี้ วันที่ 2/8/62 ยังไม่หายเลย ตรวจการตั้งครรภ์แล้วไม่ท้องคะ อาการยังงี้ อันตรายมั๊ยคะ แต่กินยาคุมตลอดคะ ไม่ขาดเลย ดิฉันอายุ 21 ปีคะ ใครเคยเป็นบ้างคะ
สวัสดีค่ะ การมีเลือดออกผิดปกติทางช่องคลอด อาจเกิดจาก-มีภาวะรังไข่สร้างฮอร์โมนผิดปกติ หรือมีถุงน้ำหลายใบในรังไข่-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์นะคะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์